Eduard Novak a lăsat ciclismul pentru canotaj. A vâslit alături de Elisabeta Lipă pe lacul Snagov.
Loturile femin şi masculin ale canotajului românesc au fost premiate. România a luat șase medalii la campionatele europene de la Varese, Italia. Eduard Novak, ministrul Sportului, a fost luat în barcă de Elisabeta Lipă.
Ministrul Sportului Eduard Novak a lăsat pedalatul pentru vâslit. Elisabeta Lipă l-a luat cu ea în barcă într-o cursă pe lacul Snagov.Și pentru că a fost prima dată când se urcă într-o barcă de canotaj, șefa Federaţiei ar fi vrut să marcheze evenimentul."I-am promis un botez. La noi așa se întâmplă. Data viitoare, sigur. Să vină căldura. Să fie puțin mai cald și vă las să mă botezați.", a spus Lipă.Canotajul are cei mai mulţi sportivi calificaţi la Jocurile Olimpice de la Tokyo, deși a primit cei mai puțini bani de la Ministerul Tineretului și Sportului. Suma alocată conatajului este de 8 milioane de lei, cu 2 milioane mai puţin decât în 2020."Pe apă, da, a mărit bugetul, a mărit tot, doar ca să vină în siguranță la mal. Eu cred că ați pierdut un campion. Dar nu e timpul trecut. La Tokio nu, dar la Paris sigur (n.r. – Jocurile Olimpice din 2024).", a mai spus Elisabeta LipăPentru cele șase medalii, două de aur și patru de argint obținute la Campionatul European din Italia, canotorii au fost premiați de ministru.